Jeg kan ikke forestille mig en bedre vært!

Min tid i Madrid hos Fernando, har været en stor fornøjelse! Lige fra den første gang jeg tog kontakt til Fernando gennem airbnb, har han været umådeligt hjælpsom, åben, flink og rar. Jeg fik lynhurtigt svar på min forespørgsel på lejemålet, og i al tiden op til min ankomst, var Fernando altid meget hjælpsom med hensyn til de praktiske spørgsmål jeg måtte have. Jeg følte mig nærmest hjemme, inden jeg overhovedet ankom til Madrid, fordi Fernando havde gjort et stort arbejde ud af at tage billeder af lejligheden og beskrive den, og fordi han gav en masse gode råd og forklaringer praktiske ting med ankomst og med selve lejemålet.

Ved min ankomst til Madrid, var Fernando også umådeligt hjælpsom. Jeg havde egentlig booket et hotel nær lufthavnen, da jeg ankom til Midnat, og ikke ville ulejlige min vært på det tidspunkt, men Fernando tilbød gladelig at komme og hente mig i lufthavnen til midnat!

Al min tid her i Fernandos hjem har været en stor fornøjelse, han er meget åben, flink og rar, og altid glad. Han er meget hjælpsom i forhold til at hjælpe med de praktiske ting her i Madrid, f.eks. med at skaffe et spansk mobil abonnement, og han har udarbejdet udførligt beskrevne kort og rutevejledninger for lokalområdet og Madrid generelt. Jeg kunne ikke forestille mig en bedre vært!

Selve lejligheden er stor, hyggelig, rydelig, ren og pæn, og med alle moderne installationer. Området, Salamanca, er hyggeligt, pænt, trygt, og tæt på byen. Jeg tror ikke man finder et bedre sted at bo i Madrid.

Det har været en fremragende oplevelse at bo som gæst hos Fernando, jeg har følt mig hjemme fra dag ét.